钦定古今图书集成/方舆汇编/职方典/第1510卷 > 永昌府学校考 通志
## 钦定古今图书集成/方舆汇编/职方典/第1510卷 > 永昌府学校考 通志

本府

永昌府儒学　“在府治西。元建于都元帅府之西。明洪武十五年建，学因之。十六年，兵燹。二十三年省，府遂废。二十七年，上命翰林秀才余子禧为武职军民子弟师，以镇南门所署为馆舍。永乐十七年，子禧倡建文庙于中正坊之西。正统九年，刑部侍郎杨宁征麓川，驻此。始于城内西北隅建金齿司学。” 成化四年，巡按御史朱暟建馔堂、号舍、大门。弘治十七年，兵备副使王槐建“兴贤” 、“育秀” 二坊。正德八年，训导黄临建《坊表》。十年，兵备副使汪标凿泮池，券石为桥。嘉靖三年，改金齿司为永昌军民府，因改为府学。二十六年，改建于东北。二十八年，兵备副使郭春震重修明伦堂。万历十三年，知府陈严之建石坊于泮池南。九年，知府华存理改修棂星门。二十三年，通判李绍芳、推官童述先修敬一亭。其经籍、祭器皆备。兵燹后，散失无存。

皇清康熙六年，知府王家相、教授刘祯同绅士修葺。

康熙二十二年奉

旨重修。按《府志》，嘉靖三年改金齿司学为永昌府学。

撤像易主。殿之前为两庑，为棂星门；门前为泮池。庙之傍为明伦堂。堂左为书籍库，今废。右为文卷房，左右为四斋：曰“志道” 、曰“据德” 、曰“依仁” 、曰“游艺。” 后为讲堂，今俱废。前为仪门、大门、学基共广二百四十丈。

皇清康熙二十二年，知府张承赐重修。三十八年总

兵周化凤，知府罗纶重修。

见罗书院　在府城。明万历间，知州陈严之、副总兵邓子龙建。因按察李材号“见罗” ，尝讲学于此，故名。今废。

正学书院　在府学左。嘉靖间知府杨朗建。九隆书院　在保山明伦堂前。康熙三十八年知府罗纶建。上为讲堂三楹，左右书房十八楹。又置公田以资膳给。

腾越书院　按《府志》：有四：一曰春秋书院，一曰凤山书院，一曰春风亭，俱久废。一曰秀峰亭，在学前。明兵备道赵炯建。

皇清康熙二十五年，知州杨端宪增修。四十年，知州

唐翰弼重修

府义学　：在拱北门内。康熙三十五年，总兵周化凤建。前后十楹。每岁捐俸延师，兵民子弟听其从学。

义学　有三：一在府学内，一在城南诸葛营，一在城北板桥。康熙二十九年，知府祖维焕捐俸延师训课。

社学　旧有四，今俱废。

学田　：河头村一分，租六石；金竹村：一分，租十二石；小屯，一分，租十四石五斗；红花村：一分，租四石；北关外，一分，租十二石；滥坝一分，租二石；义学田　：沙滩一分，租十石；小板桥一分，租四石五斗，纳秋粮一斗五升；姚关一分，租三百二十箩，纳秋粮三石二斗。

保山县儒学　在府学南。明嘉靖十一年，巡抚都御史顾应祥奏设。十二年，巡抚都御史胡训、知府郑哻建。二十九年，知县马冕凿泮池，构石桥。隆庆三年，兵备邹公祚改修。万历二十七年，知府王承钦重修。后渐倾圮。

皇清康熙九年，知县钟祥、吴士鲸、郡绅王伯昇同修。

按《府志》：“在府学南，后倚太保山，东向。明巡抚都御史胡训檄知府郑哻以观音寺遗址建庙焉。庙前为两庑，为塞门。二十九年，教谕蒋永吉为石坊，于塞门前凿泮池，券石为桥，又前为屏。”

皇清康熙九年，知县吴士鲸等重修，教谕李昌兰捐。

建庙前礼门、义路二坊。庙右为明伦堂，堂前为仪门，门前为坊。康熙三十八年，知府罗纶建书院于堂前。

保山书院　“在明伦堂左” ，明嘉靖间，知府杨朗建。

义学　有二：一在城内，一在城外。康熙二十九

年，知县王钦祖捐谷，延师训课。

学田　：柳庄田一分，租二十六石；金鸡村田一分，租五石；金竹林田一分，租十五石；哱啰村田一分，租四石；丁香坝田，一分，租八石；霍家坡田，一分，租五石；河头村田一分，租五石。以上田七分，共租六十八石。共纳秋粮四斗五升五合五勺。又九升六合八勺二抄，又六斗四升六合四勺九抄。

书院公田　沙《木郎》一分，租五石，纳屯粮一斗二升。康熙三十八年，知府罗纶捐置。

义学田　施甸、热水塘一分，租二十石，纳秋粮四斗一升。

外州县

永平县儒学　在旧御署西。明洪武二十六年，命临川叶学则为社学师。正德十一年，兵备副使吴潜增修斋舍。嘉靖三年，知府严时泰疏请建学。十二年，巡按御史熊荣、兵备副使潘润撤废寺地改建。万历二十五年，知县蔡俊重修。三十年，提学赵维垣增修。四十年，迁西山土主庙之下。四十八年，复迁于旧址，止有大殿两庑。

皇清康熙八年，知县杨继震建“明伦堂。”凡祠、阁、斋署。

门舍《坊表》，皆所未备。今训导陈我睿偕绅士详请议修。

博南书院　在县学前，今废。

义学　有二：一在三元楼，康熙二十九年，知县薛米捐谷延师训课。一在儒学内，知县姚孔鍹捐俸延师训课于内。

社学　旧有二：一在城内，明旧社学也；一在打牛坪，嘉靖年建。今俱废。

腾越州儒学　在州治南。明成化十六年，御史樊莹、参将沐诚创建腾冲司学。正德六年，参将沐崧重修。嘉靖三年改州学。

皇清康熙七年，知州王律、学正万青选修。按《府志》，初

为腾冲司学。明嘉靖三年复，州治学同更焉。庙前为两庑，为棂星门，右为明伦堂，前为仪门，再前转东向为庠门。门前有秀峰山，左为腾蛟坊，右为起凤坊。

皇清康熙二十六年，知州杨端宪又重修，后于三十

三年以生员胡诠之议，改于卫署，识者非之，今将议复旧治焉。

义学　一在城内，康熙二十九年，知州杨端宪捐俸延师训课。一在城南门外，即《春秋》书院，旧废。康熙三十八年，知州唐翰弼捐俸重修，延师教习。一在城内武侯祠内，康熙二十三年，副将林雄修建，今副将张友凤仍延师教习。其中社学　有三：一在卫治前，一在儒学前，一在钟楼前，俱知州李之仁建。

学田　太平里一段，秋粮三斗二升。知州卢承恩捐置“大宽邑” 一段，秋粮六斗三升。通学公捐雷起潜一段，秋粮四斗四升。知州王律捐置三家村一段，秋粮一斗五升。知州余懋学捐置飞凤山一段，秋粮五斗一升。知州杨端宪捐置长洞一段，秋粮一斗四升。知州唐翰弼捐置固东一段，秋粮一斗八升。团山一分，秋“粮十亩，黄坡一分。”

《卷价》田　明即一分，秋粮一石四斗八升，郡人胡璇置。

官山一座　，在中猛下，有河。每年收银二两，为文庙香火之资。